**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **ORDONANȚĂ DE URGENȚĂ****pentru modificarea și completarea Ordonanței de urgență a Guvernului nr. 196/2005 privind Fondul pentru mediu** |
| **Secțiunea a 2-a****Motivul emiterii actului normativ** |
| 2.1. | Sursa proiectului de act normativ | În temeiul art. 115 alin. (4) din Constituția României, republicată Inițiativa Ministerului Mediului, Apelor și Pădurilor și a Administrației Fondului pentru Mediu, prin Ministerul Mediului, Apelor și Pădurilor. |
| 2.2. | Descrierea situației actuale | Hotărârea Guvernului nr. 1074/2021 privind stabilirea sistemului de garanție-returnare pentru ambalaje primare nereutilizabile, republicată, cu modificările și completările ulterioare, are ca obiect stabilirea cadrului legal pentru implementarea pe întreg teritoriul României a sistemului de garanţie-returnare, denumit în continuare SGR, aplicabil pentru ambalaje primare nereutilizabile prevăzute la art. 10 [alin. (5)](https://lege5.ro/App/Document/hazdenrqgi/legea-nr-249-2015-privind-modalitatea-de-gestionare-a-ambalajelor-si-a-deseurilor-de-ambalaje?pid=277228682&d=2024-11-04" \l "p-277228682" \t "_blank) din Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.Din perspectiva autorității publice centrale pentru protecția mediului, pentru ca sistemul de garanție-returnare pentru ambalaje nereutilizabile să fie eficient, este important ca România să se asigure că obiectivele trasate prin Hotărârea Guvernului nr. 1074/2021, republicată, cu modificările și completările ulterioare, sunt îndeplinite.Astfel, producătorii care introduc pe piaţa naţională produse ambalate în ambalaje SGR , prin intermediul administratorului SGR, sunt obligaţi să realizeze următoarele obiective minime anuale de returnare a ambalajelor SGR: a) 65% sticlă, 65% plastic, 65% metal pentru anul 2024; b) 75% sticlă, 80% plastic, 80% metal pentru anul 2025; c) 85% sticlă, 90% plastic, 90% metal începând cu anul 2026.Conform raportărilor lunare ale administratorului SGR, din realizările esențiale ale sistemului de garanție - returnare, după 9 luni de la lansare, se remarcă:1.creșterea volumului de ambalaje returnate: 2,32 miliarde de ambalaje returnate din decembrie 2023 până în septembrie 2024. De exemplu, rata de returnare în luna septembrie 2024 a fost de peste 80%; 2. din momentul implementării sistemului în România și până acum, aproximativ 144.000 de tone de ambalaje au fost predate de administratorul SGR către reciclatori;3. inaugurarea centrelor de colectare și procesare: 7 centre inaugurate pentru susținerea validării, numărării și procesării ambalajelor SGR, care pot procesa întregul volum de ambalaje pus pe piață în acest an (în județele Prahova, Dolj, Bacău, Brașov, Cluj, Ilfov și Timiș);4. receptivitatea extraordinară a cetățenilor români la sistem: 98% dintre români cunosc sistemul de garanție-returnare și 4 din 5 cetățeni au returnat, cel puțin odata, ambalaje SGR. Astfel, conform celor menționate, sistemul de garanție-returnare are o contribuție majoră în influențarea pieței locale de reciclare, oferind cantități semnificative de materie primă de cea mai bună calitate și demonstrează că tot mai mulți consumatori își fac drum la punctele de colectare, participarea lor contribuind decisiv la atingerea țintelor de reciclare la nivel european asumate și de țara noastră. Totodată, deși aceste realizări sunt semnificative și reflectă angajamentul puternic al tuturor părților implicate, implementarea SGR prezintă în continuare o serie de provocări și riscuri majore datorită complexității sistemului.Dintre problemele care creează disfuncționalități și pe care autoritatea publică centrală pentru protecția mediului încearcă să le remedieze prin efortul conjugat de a colabora cu S.C. RetuRo Sistem Garanție Returnare S.A., precum și cu persoanele fizice sau juridice interesate, menționăm:• lipsa implicării autorităților deliberative la nivelul unităților administrativ-teritoriale din mediul rural pentru organizarea şi operarea punctelor de returnare;• lipsa organizării tuturor punctelor de returnare necesare, în special a celor de returnare manuală astfel încât să fie îndeplinit obiectivul acoperirii naționale, aspect ce duce la disfuncționalități în procesul de returnare al ambalajelor SGR.În acest context, neîndeplinirea obiectivelor de returnare a ambalajelor SGR stabilite în Hotărârea Guvernului nr. 1074/2021, republicată, cu modificările și completările ulterioare, reprezintă un scenariu ce va avea efecte negative asupra implementării în continuare a sistemului de garanție-returnare, dat fiind impactul financiar pe care îl pot avea aceste contribuții asupra administratorului SGR și indirect, prin tariful de administrare, asupra producătorilor.Administrația Fondului pentru Mediu (AFM) este instituție publică aflată în coordonarea Ministerului Mediului, Apelor și Pădurilor (MMAP), finanțată integral din venituri proprii, conform Ordonanței de urgență a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare. AFM este unitatea care răspunde de gestionarea Fondului pentru mediu, instrument economico-financiar destinat susținerii și realizării proiectelor şi programelor pentru protecția mediului şi pentru atingerea obiectivelor Uniunii Europene în domeniul mediului şi schimbărilor climatice, în conformitate cu dispozițiile legale în vigoare.Fondul pentru mediu este constituit din taxele, contribuțiile și sumele prevăzute la art. 9 alin. (1) literele a)-aa) din Ordonanța de urgență a Guvernului nr. 196/2005, aprobată cu modificări şi completări prin Legea nr. 105/2006, cu modificările și completările ulterioare și se utilizează pentru finanțarea proiectelor și programelor-pilot şi a categoriilor de proiecte şi programe pentru protecția mediului prevăzute la art. 13 alin. (1) din aceeași ordonanță de urgență. Pentru a contribui la realizarea obiectivelor prevăzute în Directiva 94/62/CE privind ambalajele și deșeurile din ambalaje, cu modificările și completările ulterioare, România trebuie să utilizeze instrumente economice și alte măsuri în scopul de a promova aplicarea ierarhiei deșeurilor care includ, printre altele, descurajarea eliminării deșeurilor prin depozitare și incinerare, schemele de plată în funcție de cantitatea de deșeuri generată, schemele de răspundere extinsă a producătorilor.Administrația Fondului pentru Mediu este instituția care utilizează instrumentele economico-financiare în vederea atingerii obiectivelor prevăzute în Directiva 94/62/CE privind ambalajele și deșeurile din ambalaje. Potrivit Codului de procedură fiscală reglementat prin Legea nr. 207/2015, cu modificările și completările ulterioare, Administrația Fondului pentru Mediu este inclusă în categoria organelor fiscale care administrează creanțe fiscale, în accepțiunea art. 1 pct. 30 din acest act normativ. Potrivit art. 1 alin. (2) din același act normativ, administrarea creanțelor fiscale este definită ca reprezentând „oricare din activitățile desfășurate de organele fiscale în legătură cu:a) înregistrarea fiscală a contribuabililor/plătitorilor şi a altor subiecte ale raporturilor juridice fiscale;b) declararea, stabilirea, controlul şi colectarea creanţelor fiscale;c) soluţionarea contestaţiilor împotriva actelor administrative fiscale;d) asistenţa/îndrumarea contribuabililor/plătitorilor, la cerere sau din oficiu;e) aplicarea sancţiunilor în condiţiile legii;”.Potrivit art. 21 alin. (1) din Legea nr. 207/2015, cu modificările și completările ulterioare, „*Dacă legea nu prevede altfel, dreptul de creanţă fiscală şi obligaţia fiscală corelativă se nasc în momentul în care, potrivit legii, se constituie baza de impozitare care le generează sau în momentul la care contribuabilul/plătitorul este îndreptățit, potrivit legii, să ceară restituirea.*”Având în vedere că în cazul neîndeplinirii obiectivelor de returnare a ambalajelor SGR, producătorii, prin intermediul administratorului SGR, sunt obligați să declare şi să achite contribuțiile stabilite prin Ordonanţa de urgență a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, se impune completarea acestui act normativ.Potrivit art. 9 alin. (1) lit. u) din Ordonanța de urgență a Guvernului nr 196/2005, aprobată cu modificări şi completări prin Legea nr. 105/2006, cu modificările şi completările ulterioare, Fondul pentru mediu este constituit și din „*sumele virate potrivit prevederilor Ordonanţei de urgenţă a Guvernului nr. 115/2011, aprobată prin Legea nr. 163/2012, cu modificările şi completările ulterioare, reprezentând contravaloarea în lei a sumelor obţinute în urma scoaterii la licitaţie a certificatelor de emisii de gaze cu efect de seră*.De asemenea, prevederile art. 13 alin. (1) lit. ii) din Ordonanța de urgență a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare, reglementează faptul că Fondul pentru mediu se utilizează pentru finanţarea proiectelor privind extinderea şi schimbarea destinaţiei, conversia sau modernizarea reţelelor de transport şi distribuţie a gazelor, cu condiţia ca aceste investiţii să pregătească reţelele pentru adăugarea în sistem şi a gazelor cu emisii reduse de carbon. Pe de altă parte, menționăm că la acest moment se află în derulare, prin Autoritatea de Management pentru Programul Operațional Infrastructură Mare (POIM) 2014-2020 din cadrul Ministerului Investițiilor și Proiectelor Europene, denumită în continuare, MIPE, 25 de proiecte aferente sistemelor de transport al gazelor naturale, pentru care au fost încheiate contracte de finanțare în cadrul Axei Prioritare 8 - Sisteme inteligente şi sustenabile de transport al energiei electrice şi gazelor naturale, Obiectivul Specific 8.2 - Creşterea gradului de interconectare a Sistemului Naţional de Transport a gazelor naturale cu alte state vecine. Pentru 18 contracte aflate în derulare, beneficiarii proiectelor unități administrativ-teritoriale și asociații de dezvoltare intercomunitară au solicitat etapizarea, conform prevederilor Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize și cu respectarea regulilor de eligibilitate ale Programului Dezvoltare Durabilă 2021-2027 (PDD) și ale condițiilor de finanțare aferente.Având în vedere importanța finalizării acestor proiecte, a fost adoptată Hotărârea Guvernului nr.1261/2024 privind aprobarea finanțării din Fondul pentru mediu a proiectelor de extindere și schimbare a destinației, conversia sau modernizarea rețelelor de transport și distribuție a gazelor. Conform acestei hotărâri, s-a alocat din Fondul pentru Mediu suma necesară finalizării proiectelor.Tot în susținerea finalizării acestor proiecte, Ordonanța de urgență a Guvernului nr. 112/2024 privind modificarea şi completarea unor acte normative, a completat Ordonanța de urgență a Guvernului nr.196/2005, aprobată cu modificări şi completări prin Legea nr. 105/2006, cu modificările și completările ulterioare, prin introducerea unui nou alineat, alin. (513), cu următorul cuprins:„(513) *Categoriile de cheltuieli aferente investiţiilor/lucrărilor, prestărilor de servicii, achiziţiilor de bunuri contractate şi/sau achiziţionate, după caz, efectuate de unităţile administrativ-teritoriale şi asociaţiile de dezvoltare intercomunitară, anterior încheierii contractelor de finanţare cu Administraţia Fondului pentru Mediu, se decontează de către Administraţia Fondului pentru Mediu cu condiţia ca respectivele cheltuieli să nu fi fost decontate din alte fonduri europene nerambursabile ori din ajutoare de stat/de minimis.”* Astfel, a fost reglementată posibilitatea decontării din Fondul pentru mediu a acelor categorii de cheltuieli aferente investițiilor/lucrărilor, prestărilor de servicii, achizițiilor de bunuri contractate și/sau achiziționate, după caz, efectuate de unitățile administrativ-teritoriale si asociațiile de dezvoltare intercomunitară, anterior încheierii contractelor de finanțare cu Administraţia Fondului pentru Mediu, cu condiția ca respectivele cheltuieli să nu fi fost decontate din alte fonduri europene nerambursabile ori din ajutoare de stat/minimis.Din instrumentul de prezentare și motivare al Ordonanței de urgență a Guvernului nr. 112/2024, rezultă intenția legiuitorului în ceea ce privește aplicabilitatea limitată a art. 13 alin. (513), doar pentru categoriile de proiecte și programe prevăzute la art. 13 alin. (1) lit. ii) din Ordonanța de urgență a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare. Odată cu intrarea în vigoare a Ordonanței de urgență a Guvernului nr.112/2024, integrarea prevederilor legale nou introduse în cuprinsul Ordonanței de urgență a Guvernului nr. 196/2005, aprobată cu modificări şi completări prin Legea nr. 105/2006, cu modificările și completările ulterioare, conduce la o aplicabilitate generală a prevederilor art. 13 alin. (513), indiferent de categoriile de programe/proiecte pentru protecția mediului derulate de AFM, astfel cum sunt acestea prevăzute la art. 13 alin. (1) din Ordonanța de urgență a Guvernului nr. 196/2005, aprobată cu modificări şi completări prin Legea nr. 105/2006, cu modificările și completările ulterioare. Or, aplicabilitatea generală ce rezultă din prevederile alin. (513) al art. 13 din Ordonanța de urgență a Guvernului nr. 196/2005, aprobată cu modificări şi completări prin Legea nr. 105/2006, cu modificările și completările ulterioare, conduce la blocaje şi întârzieri în implementarea proiectelor finanţate din fonduri europene, cu consecinţele aferente ce se răsfrâng la nivel naţional şi în relaţia cu Uniunea Europeană.Lipsa unor măsuri imediate poate afecta implementarea programelor operaționale esențiale pentru atingerea obiectivelor strategice. |
| 2.3. | Schimbări preconizate | Prin prezentul proiect de act normativ se propune modificarea și completarea Ordonanței de urgență a Guvernului nr. 196/2005 privind Fondul pentru mediu, publicată în Monitorul Oficial al României, Partea I, nr. 1193 din 30 decembrie 2005, aprobată cu modificări și completări prin Legea nr. 105/2006, cu modificările şi completările ulterioare, astfel:La art. 3, după alineatul (7) se introduce un nou alineat, alin. (8), cu următorul cuprins:„(8) Administraţia Fondului pentru Mediu asigură gestionarea proiectelor aferente lucrărilor de închidere şi ecologizare a depozitelor de deşeuri, care sunt finanțate din bugetul de stat.”La art. 9 alin. (1) lit. z) se propun următoarele:* fără a aduce atingere obligațiilor de realizare a obiectivelor minime anuale de returnare prevăzute la art. 4 alin. (2) din Hotărârea Guvernului nr. 1074/2021, republicată, cu modificările și completările ulterioare, contribuțiile prevăzute la pct. 1 și 2 de la art. 9 alin. (1) lit. z), nu se datorează pentru perioada de implementare cuprinsă între 01 ianuarie și 31 decembrie a anului 2024;
* în cazul neîndeplinirii obiectivelor minime anuale de returnare pentru anul 2024 prevăzute la art. 4 alin. (2) din Hotărârea Guvernului nr. 1.074/2021, republicată, cu modificările ulterioare, administratorul SGR propune, până la data de 31 ianuarie 2025, autorității competente pentru protecția mediului programul prioritar de investiții multianual pentru perioada 2025-2029 cu un buget anual de cel puțin 60 milioane lei, până la concurența valorii investițiilor de 300 milioane lei;
* programul anual de investiții destinat creșterii eficienței sistemului de garanție-returnare, inclusiv în ceea ce privește capacitățile proprii de procesare, se avizează de către Administrația Fondului pentru Mediu, Ministerul Mediului, Apelor și Pădurilor și se aprobă prin hotărâre a Guvernului.”

De asemenea, se propune completarea art. 9 alin. (1), cu o nouă literă, introdusă după lit. z), respectiv, lit. z1), cu următorul cuprins:* contribuție de 2 lei/kg, datorată de la data de 1 ianuarie 2024 de de operatorii economici prevăzuți la art. 16 alin. (1) din Legea nr. 249/2015, cu modificările şi completările ulterioare, prin intermediul administratorului sistemului de garanție-returnare, plata făcându-se pentru diferența dintre cantitățile de deșeuri corespunzătoare obiectivelor minime anuale pentru toate tipurile de materiale provenite din ambalaje SGR, şi cantitățile care intră în instalații de valorificare/reciclare;”

La art. 10 alin. (2), după lit. g) se propune introducerea unei noi reglementări prevăzută la lit. h), având următorul cuprins: * cantitățile de deșeuri de ambalaje corespunzătoare ambalajelor primare nereutilizabile pe care operatorii economici prevăzuți la art. 9 alin. (1) lit. d) nu le-au raportat, începând cu data de 1 ianuarie 2024, ca ambalaje SGR administratorului sistemului de garanție-returnare.”

Totodată, la art. 10, după alineatul (14), se propune introducerea unui nou alineat, alin. (15), cu următorul cuprins: * Administratorul sistemului de garanție-returnare este obligat să declare semestrial, până la data de 25 a lunii următoare semestrului de raportare, cantitățile de ambalaje, respectiv cantitățile de deșeuri de ambalaje valorificate în numele producătorilor cu care are contract în vederea îndeplinirii obligațiilor prevăzute de Hotărârea Guvernului nr. 1074/2021, republicată, cu modificările și completările ulterioare.

La art. 11, se propune modificarea alin. (25), urmând a avea următorul cuprins:* Sumele prevăzute la art. 9 alin. (1) lit. z) și lit. z1) se datorează anual de către operatorii economici prevăzuți la art. 16 alin. (1) din Legea nr. 249/2015, cu modificările şi completările ulterioare, şi se plătesc prin intermediul administratorului sistemului de garanție-returnare până la data de 25 ianuarie inclusiv a anului următor.

Astfel, propunerea de completarea a art. 9 alin. (1) lit. z) din actul normativ menționat anterior are în vedere de fapt, o soluție de limitare a consecințelor negative ale neîndeplinirii obiectivelor minime anuale aferente ambalajelor SGR.Pentru a se evita consecințele negative ale neîndeplinirii obiectivelor minime de returnare în anul 2024, an în care au fost puse bazele SGR și în care se depun eforturi semnificative în continuarea pentru definitivarea diferitelor componente necesare pentru optimizarea funcționării acestuia, se propune stabilirea calculării contribuțiilor pentru neîndeplinirea obiectivelor de returnare începând cu anul 2025.Așadar, se oferă posibilitatea sistemului de garanție – returnare să se stabilizeze îndeajuns încât să funcționeze la capacitatea maximă în funcție de care au fost setate obiectivele minime de returnare din Hotărârea Guvernului nr. 1074/2021, republicată, cu modificările și completările ulterioare.Totodată, prin modificările propuse, administratorul sistemului de garanție-returnare va avea obligații declarative față de Administrația Fondului pentru Mediu, stabilind un raport de drept material fiscal începând cu data de 25 iulie 2024.Potrivit art. 16 alin. (51) din Legea 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare, „*Începând cu data intrării în funcțiune a sistemului de garanție-returnare, obiectivele minime anuale ale operatorilor economici prevăzuți la alin. (1) în ceea ce privește ambalajele primare nereutilizabile care fac obiectul sistemului de garanție-returnare, prevăzut la art. 10 alin. (5) şi (6), se realizează exclusiv prin intermediul administratorului SGR, în condițiile Hotărârii Guvernului nr. 1.074/2021 privind stabilirea sistemului de garanție-returnare pentru ambalaje primare nereutilizabile, republicată, cu modificările ulterioare*.”Prin modificările propuse, se urmărește ca administratorul sistemului de garanție-returnare să preia responsabilitatea, începând cu data de 1 ianuarie 2024, pentru realizarea obligațiilor privind răspunderea extinsă a producătorului referitor la obiectivele de valorificare și reciclare prevăzute în anexa nr. 3 la Ordonanța de urgență a Guvernului nr. 196/2005, aprobată cu modificări și completări prin Legea nr. 105/2006, cu modificările și completările ulterioare, pentru diferența dintre cantitățile de deșeuri corespunzătoare obiectivelor minime anuale pentru toate tipurile de materiale provenite din ambalaje SGR, și cantitățile care intră în instalații de valorificare/reciclare.Nu în ultimul rând, precizăm că prin prezentul proiect de act normativ se clarifică finanțarea din Fondul pentru mediu a proiectelor de dezvoltare a rețelelor de transport gaze naturale, care conduc la diminuarea emisiilor de gaze cu efect de seră provenite din încălzirea prin arderea lemnului. În această situație este imperios necesară limitarea aplicabilității prevederilor art. 13 alin. (513) din Ordonanța de urgență a Guvernului nr. 196/2005, aprobată prin Legea nr. 105/2006, cu modificările și completările ulterioare, numai categoriilor de proiecte și programe pentru protecția mediului prevăzute la art. 13 alin. (1) lit. ii), în concordanță cu intenția legiuitorului care rezidă din nota de fundamentare a Ordonanței de urgență a Guvernului nr. 112/2024. |
| 2.4. | Alte informații | În conformitate cu Directiva nr. 94/62/CE a Parlamentului European şi a Consiliului din 20 decembrie 1994 privind ambalajele și deșeurile de ambalaje, România, în calitate de stat membru al Uniunii Europene, are obligația de a îndeplini următoarele obiective:- cel târziu până la 31 decembrie 2025, minimum 65 % din greutatea tuturor deșeurilor de ambalaje va fi reciclată;- cel târziu până la 31 decembrie 2025, se vor îndeplini următoarele obiective minime, stabilite ca procent din greutate, în ceea ce privește reciclarea următoarelor materiale specifice conținute în deșeurile de ambalaje:(i) 50 % pentru plastic;(ii) 25 % pentru lemn;(iii) 70 % pentru metale feroase;(iv) 50 % pentru aluminiu;(v) 70 % pentru sticlă;(vi) 75 % pentru hârtie și carton;* cel târziu până la 31 decembrie 2030, minimum 70 % din greutatea tuturor deșeurilor de ambalaje va fi reciclată;
* cel târziu până la 31 decembrie 2030, se vor îndeplini următoarele obiective minime, stabilite ca procent din greutate, privind reciclarea următoarelor materiale specifice conținute în deșeurile de ambalaje:

(i) 55 % pentru plastic;(ii) 30 % pentru lemn;(iii) 80 % pentru metale feroase;(iv) 60 % pentru aluminiu;(v) 75 % pentru sticlă;(vi) 85 % pentru hârtie și carton. |
| **Secțiunea a 3-a Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2. | Impactul social | Proiectul de act normativ nu se referă la acest subiect |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul de act normativ nu se referă la acest subiect. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Următorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuţii de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanțele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| 4.8. Alte informații |  |  |  |  |  |  |
| **Secţiunea a 5-a****Efectele proiectului de act normativ asupra legislaţiei în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
|  **Secţiunea a 6-a** **Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  | Proiectul de act normativ va fi supus evaluării Consiliului Concurenței.Proiectul de act normativ urmează a fi avizat de Consiliul Legislativ. |
| 6.6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În procesul de elaborare a proiectului de act normativ a fost îndeplinită procedura prevăzută de Legea nr. 52/2003 privind transparența decizională în administrația publică, republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat prezentul proiect de Ordonanță de urgență a Guvernului pentru modificarea și completarea Ordonanței de urgență a Guvernului nr. 196/2005 privind Fondul pentru mediu, care în forma prezentată, a fost avizat de ministerele interesate și de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

**VICEPRIM-MINISTRU,**

**MARIAN NEACȘU**

|  |
| --- |
| **MINISTRUL INVESTIȚIILOR ȘI PROIECTELOR EUROPENE****Adrian CÂCIU** |
| **MINISTRUL ECONOMIEI, ANTREPRENORIATULUI ȘI TURISMULUI****ȘTEFAN - RADU OPREA** |  | **MINISTRUL FINANȚELOR** **MARCEL - IOAN BOLOȘ** |

 **MINISTRUL JUSTIȚIEI**

 **ALINA – ȘTEFANIA GORGHIU**